gl fr fr fr en gl gl gl gl gl gl gl gl gl gl gl gl gl ca gl gl gl gl gl gl es gl gl gl gl gl gl gl gl gl gl gl gl gl gl en gl gl gl en gl en gl gl gl gl gl gl gl gl gl gl gl gl gl gl gl gl gl es gl gl gl es es gl gl gl gl gl en es es gl gl gl en pt ca gl en es pt en fa tr en
Leccións aprendidas e perspectivas na crise da covid-19 | ragc
Bioloxía e Ciencias da Saúde
Matemáticas, Física e Ciencias da Computación
Á Transferencia de Tecnoloxía de Galicia
Discursos de Inauguración de Curso
Leccións aprendidas e perspectivas na crise da covid-19
by Juan Lema | Abr 22, 2020 | Novas
A Real Academia Galega de Ciencias (RAGC) reuniu este martes de xeito virtual a máis de 200 persoas para escoitar a algúns dos meirandes expertos en Galicia en diferentes materias, que abordaron a crise da Covid-19 dende diversas perspectivas, e analizar as ‘Leccións Aprendidas’ nesta pandemia dende eidos como a epidemioloxía, a viroloxía ou a intelixencia artificial, pasando pola busca dunha vacina ou de novos fármacos.
O seminario virtual levou por título “Leccións aprendidas e perspectivas na crise da Covid-19” e nel tomaron parte, ademais do presidente da RAGC, Juan M. Lema, os investigadores Jesús López Romalde, Benito Regueiro, María José Alonso, Juan Gestal, Juan J. Nieto, Senén Barro e Luis Caramés.
O encontro desenvolveuse a través da plataforma Microsoft Teams, nunha cita que reuniu nunha soa sesión boa parte do coñecemento científico e os retos que enfronta Galicia dentro do contexto mundial da pandemia.
O Profesor Jesús López Romalde salientou o orixe “zooxénica do virus, desbotando a posibilidade da produción artificial do virus. Tamén que ó ser un virus “envolvido” dispón dunha capa externa o que lle fai ser máis resistente.  Indicou que o seguimento da carga vírica nas augas residuais pode resultar unha ferramenta valiosa para a determinación da circulación do virus.
A investigadora María José Alonso, catedrática de Farmacoloxía da USC, explicou o traballo que realizan para desenvolver unha vacina, que asegurou que non poderá estar dispoñible “antes dun ano ou ano e medio”. Están a desenvolver un protocolo mediante nanopartículas que permitan mellorar a dosificación. Indicou que xa hai varias multinacionais que teñen preparado o sistema produtivo para comezar a produción a gran escala, unha vez que se dispoña da vacina. Con todo, detallou que os prazos estanse apurando o máximo posible para que chegue canto antes.
O catedrático emérito Juan Gestal, experto en Medicina Preventiva e Saúde Pública, indicou que se seguiu unha táctica errónea “ó seguir só ós sintomáticos”. Abordou como afrontar as difíciles decisións das vindeiras semanas e meses, e se amosou convencido de que o virus volverá no outono, “pero estaremos mellor preparados”. Gestal expuxo a recomendación de facer un seguimento exhaustivo de posibles rebrotes. Puxo en cuestión o interese de desinfectar as rúas e aboga polo uso intensivo das mascarillas no período de desescalamento e seguir so distanciamento físico.
O xefe do servizo de Microbioloxía do CHUVI e catedrático da USC Benito Regueiro explicou os usos que se dan aos ‘kits’ de coronavirus e amosou as precaucións que deben tomarse en Galicia ante unha posible segunda onda epidémica: “Cremos que a circulación do virus foi moi baixa e iso é preocupante porque boa parte da poboación non desenvolveu anticorpos”. Indicou que na área sanitaria de Vigo se realizaron un moi importante número de test e apoia a idea de facer un mapeo masivo en Galicia mediante o programa impulsado polo Sergas.
Desde o punto de vista da predición matemática, o catedrático da USC Juan José Nieto Roig, autor dun modelo que anticipou o cumio da epidemia en Galicia a comezos de abril, incidiu na necesidade de mellorar a precisión das futuras predicións. “Todo que vaiamos sabendo a partir de agora fará máis precisos estes modelos”. Ante isto, sentenciou, “só me atrevo a asegurar que non sabemos o que vai suceder”. En todo caso os modelos desenvolvidos permitiron prever, con dúas semanas, ó pico do brote en España para a primeira semada de abril.
Pola súa banda, Senén Barro, catedrático de Ciencias da Computación da USC e experto en Intelixencia Artificial, expuxo as vantaxes que o tratamento masivo de datos e a IA poden achegar á loita contra a pandemia. E repasou algunhas tecnoloxías que poden axudar como as de xeolocalización en interiores para controlar a apertura tras do confinamento ou unha nova app que podería diagnosticar a Covid-19 a través do teléfono móbil polo son producido pola nosa tose. Informou sobre os programas desenvolvidos por Apple e Google para incorporalos ó sistema operativo dos móviles, o que permitiría (co consentimento do usuario) a súa xeolocalización.
Alén das ciencias da saúde ou a computación, o desafío tamén é enorme nas ciencias sociais, como a economía. Neste senso, Luis Caramés, académico da RAGC e catedrático de Economía Aplicada da USC, anticipou que “o shock da economía en España pode ser maior polo ‘monocultivo’ do turismo que se fomentou”, o que deu pé a un tecido “pouco innovador” no país. Caramés amosouse partidario dun “ingreso mínimo temporal” que poida servir de incentivo á volta ao mercado laboral e evite posibles conflitos sociais, “xa que pode haber xente que teña problemas para comer” no contexto de paralización económica.
O Día da Ciencia en Galicia celébrase o 6 de outubro en Santiago cun acto dedicado á figura de Juan Rof Codina, impulsor da veterinaria en Galicia e España
A RAGC recoñece a traxectoria de cinco científicas e científicos galegos coas Medallas de Investigación 2022
Carmen Álvarez Lorenzo aborda a importancia dos medicamentos personalizados no seu ingreso como académica numeraria da RAGC
Ángel Carracedo, Premio Otero Pedrayo 2022
Éxito da charla e visita guiada ao fondo Rof Codina
I Ciclo de Conferencias Científicas Aida Fernández Ríos
Gañadores dos Premios de Investigación Ernesto Viéitez 2020 da RAGC
Categorías Seleccionar categoría Foto album gal Novas
Real Academia Galega de Ciencias
15782, Santiago de Compostela, A Coruña
De luns a venres, de 9:00 a 14:00 horas e de 16:00 a 18:00 horas.
Todos os dereitos reservados: Real Academia Galega de Ciencias (RAGC) ®